PRITARTA

Šilutės rajono švietimo pagalbos tarnybos Anglų kalbos mokytojų
metodinio būrelio ....................susirinkime

Protokolas Nr. ..................

**LOKALUS PROJEKTAS**

**PARODA „ŽEMAITĖ“**

**SĄLYGOS**

**I. BENDROSIOS NUOSTATOS**

1. 2025 metai paskelbti lietuvių rašytojos Julijos Beniuševičiūtės-Žymantienės (Žemaitės) 180-osioms metinėms paminėti. Projekto veikla skirta pagerbti šią svarbią lietuvių literatūros asmenybę, gilinti mokinių supratimą apie jos kūrybą bei gyvenimą, skatinti istorinės atminties išsaugojimą ir kritinį mąstymą.
2. Organizatoriai: Švietimo pagalbos tarnybos užsienio kalbų – anglų, vokiečių, rusų – metodiniai būreliai. Atsakingos: Eglė Jatautaitė-Budrikienė, Aida Skarbalienė, Šilutės Martyno Jankaus pagrindinės mokyklos mokytojos.
3. Dalyviai: bendrojo ugdymo mokyklų 2-10 klasių mokiniai ir ir neformaliojo švietimo įstaigų jaunimas, inicijuojami užsienio kalbų ir dailės mokytojų.
4. Veiklos vykdymo laikas:  **vasario – kovo mėnesiai.**
5. Pirmasis etapas – nuo vasario 10 d. iki kovo 17 d. rajono mokyklose vykdomos kūrybiškos veiklos. Darbus pristatyti **iki 2025 metų kovo 18 d.** į Šilutės rajono švietimo pagalbos tarnybą, K. Kalinausko g. 10, LT-99130, Šilutė.
6. Antrasis etapas – nuo kovo 19 d. darbų paroda „Žemaitė“ eksponuojama Švietimo pagalbos tarnyboje.
7. Mokytojai, vadovaujantys mokinių parodos darbams, registruojasi internetinėje registravimo sistemoje „Semi+“ (<https://www.semiplius.lt/>) *(kiekvienas mokytojas registruojasi atskirai).*

**II. PARODOS TIKSLAI IR UŽDAVINIAI**

1. Skatinti mokinius tyrinėti, suprasti ir vertinti Žemaitės kūrybą, reflektuojant apie Žemaitės indėlį į lietuvių literatūrą, ugdyti pilietiškumo pagrindus, atkreipiant dėmesį į istorines aplinkybes, tokias, kaip tautinis atgimimas bei puoselėti lietuvių kalbą skatinant į Žemaitės kūrybą pažvelgti empatiškai.
2. Supažinti mokinius su kūrybiško mokymosi ir žinių perteikimo  galimybėmis, kuriant vaizdą, susietą su parašytu tekstu.
3. Skatinti mokytojus dalytis gerąja patirtimi, atkreipti dėmesį į užsienio kalbų ir dailės integracijos galimybes bei skatinti ieškoti naujų kūrybiško mokymo būdų.
4. Ugdyti mokinių estetikos pojūtį, populiarinti dailyraštį.

**III. REIKALAVIMAI DARBAMS**

1. Dailyraštis: rašomas ant A4 formato lapo; apimtis 30-200 žodžių. Tekstas projekto tema nurašomas iš pasirinktos užsienio kalbos (anglų, vokiečių, rusų, prancūzų) grožinės, istorinės literatūros knygos, internetinio tinklalapio, **nepamirštant nurodyti autoriaus, kūrinio pavadinimo ar informacijos šaltinio dalyvio anketoje.**
2. Dailyraščio A4 lapas klijuojamas laisvai pasirinktoje vietoje ant horizontalaus A3 formato lapo su iliustracijomis (pageidautina storesnis popierius).
3. Pateikiama iliustracija, atskleidžianti  pasirinkto teksto mintį. Iliustracijos gali būti atliktos bet kuria pasirinkta technika ir medžiagomis: guašu, akvarele, aliejumi, spalvotais pieštukais, kreidelėmis, aplikacija ir kt.;
4. Darbą gali atlikti dviese (vienas mokinys rašo dailyraštį, kitas mokinys pateikia iliustraciją);
5. Darbas turi būti užbaigtas ir atitikti reikalavimus;
6. Darbų skaičius neribojamas.
7. Dailyraščio lapo dešiniajame kampe būtina pritvirtinti dalyvio kortelę (1 priedas).

**IV. DARBŲ VERTINIMAS**

1. Tai nekonkursinis renginys. Parodos dalyvių darbai nekonkuruos tarpusavyje ir nebus apdovanojami prizais. Mokytojai gaus pažymą apie dalyvavimą parodoje, o savo ugdytinius skatins patys, savo pasirinktais būdais.
2. Parodai pasibaigus darbus galima atsiimti per 3 mėnesius.
3. Daugiau informacijos: Aida Skarbalienė, Šilutės M. Jankaus pagrindinė mokykla. Tel. +37068401363, el. paštas aidska75@gmail.com

 Priedas Nr.1

Iliustruoto dailyraščio dalyvio anketa **(turi būti užklijuota dailyraščio A4 lapo dešiniajame kampe apačioje):**

|  |
| --- |
| Mokymo įstaigos pavadinimas |
| Autoriaus(-ių) vardas, pavardė, klasė (grupė) |
| Mokinio amžius |
| Mokytojų, vadovavusių darbui, vardai ir pavardės |
| Rašytos ištraukos autorius, kūrinio pavadinimas ar informacijos šaltinis |